**VZOREC PRODAJNE POGODBE**

NAROČNIK: Zavod Republike Slovenije za blagovne rezerve,

Dunajska cesta 106, 1000 Ljubljana

ki ga zastopa v. d. direktorja: Tomi RUMPF

ID za DDV: SI34375848

matična številka: 5022959

(v nadaljevanju: kupec)

in

PONUDNIK: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

matična številka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: dobavitelj)

sklepata na osnovi naročnikove odločitve o oddaji naročila št. \_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_\_\_\_ naslednjo

PRODAJNO POGODBO

1. člen

Pogodbeni stranki se dogovorita, da bo dobavitelj kupcu dobavil \_\_\_\_\_\_\_\_\_\_\_\_ litrov (do 1.850.000 litrov) letalskega goriva JET A1 (kerozin)  (v nadaljevanju: blago).

1. člen

Kakovost dobavljenega blaga mora ustrezati veljavnim predpisom in standardom, ki veljajo v Republiki Sloveniji in Evropski uniji in zahtevam AFQRJOS-Issue 30-Nov 2019 za letalsko gorivo JET A1 (kerozin).

1. člen

Dobavitelj se obvezuje, da bo dobavil blago v svoje trošarinsko skladišče, primerno za skladiščenje blaga, na lokaciji\_\_\_\_\_\_\_\_\_\_\_\_\_\_\_\_\_\_\_\_\_ (na območju Republike Slovenije), v katerem bo blago dolgoročno skladiščil in obnavljal. V ta namen bosta pogodbeni stranki sklenili posebno pogodbo o skladiščenju in obnavljanju državnih blagovnih rezerv (v nadaljevanju skladiščna pogodba).

V primeru, da ima kupec z dobaviteljem že sklenjeno skladiščno pogodbo, bosta lahko pogodbeni stranki le to nadomestili z novo skladiščno pogodbo, v katero se vključi že skladiščeno blago in blago iz te prodajne pogodbe ali pa bosta za blago iz te prodajne pogodbe sklenili dodatek k že sklenjeni skladiščni pogodbi.

1. člen

Dobavitelj se zavezuje dobaviti blago v skladišče iz 3. člena te pogodbe najkasneje 60 dni po začetku veljavnosti te pogodbe.

Količinski in kakovostni prevzem blaga bosta opravila predstavnik kupca in pooblaščena kontrolna hiša kupca, ki bo izdelala poročilo o prevzemu.

V primeru, da se pri prevzemu ugotovi, da dobavljeno blago ni skladno z zahtevami te pogodbe, je dobavitelj dolžan:

* odpraviti pomanjkljivosti/napake na svoje stroške;
* nositi vse stroške, ki jih ima kupec z izvedbo ponovnega prevzema.

Šteje se, da je dobavitelj prevzete pogodbene obveznosti izpolnil, če je pooblaščena kontrolna hiša kupca ugotovila, da je skladišče primerno za skladiščenje blaga in da je dobavljena vsa količina blaga ustrezne kakovosti, skladne z zahtevami iz 2. člena te pogodbe.

Stroške kontrolne hiše plača kupec.

Če dobavitelj ne dobavi blaga v predpisanem roku, je kupec upravičen do pogodbene kazni v višini 0,5 ‰ vrednosti prepozno dobavljenega blaga za vsak dan zamude, vendar skupaj največ 5 % te vrednosti. Pogodbena kazen se obračuna pri plačilu računa za blago.

1. člen

Pogodbena cena za blago na pariteti DDP (Incoterms 2010) trošarinskega skladišča kupca je \_\_\_\_\_\_\_\_\_\_\_\_\_\_\_\_\_\_\_\_\_ EUR za lit brez DDV oziroma \_\_\_\_\_\_\_\_\_\_\_\_\_\_\_\_ EUR za lit z DDV.

DDV se obračuna z veljavno davčno stopnjo v skladu z vsakokratno veljavno zakonodajo, ki ureja davek na dodano vrednost.

Cena iz prvega odstavka vključuje stroške prevoza in druge stroške, vezane na kakovostno in pravočasno izvedbo naročila, stroške garancij, članarino za obvezne rezerve nafte in njenih derivatov ter popuste in rabate.

Cena je fiksna.

1. člen

Pogodbena vrednost dobavljenega blaga na pariteti DDP trošarinskega skladišča kupca (Incoterms 2010) je \_\_\_\_\_\_\_\_\_\_\_\_\_\_\_\_\_\_\_\_\_ EUR brez DDV in \_\_\_\_\_\_\_\_\_\_\_\_\_\_\_\_\_\_\_ EUR z DDV.

1. člen

Dobavitelj bo za blago izdal račun v osmih dneh po prevzemu blaga.

Obvezne priloge računa/ov so dobavnica/e dobavitelja, prevzemnica/e skladiščnika, trošarinski dokumenti in poročilo/a kontrolne hiše.

Rok plačila je 30 dni po prejemu pravilno izstavljenega računa na naslov kupca.

V primeru zamude plačila se obračunajo zakonite zamudne obresti.

1. člen

Dobavitelj se obvezuje, da bo v roku 8 delovnih dni po podpisu te in skladiščne pogodbe kupcu dostavil finančno zavarovanje (bančno garancijo ali kavcijsko zavarovanje pri zavarovalnici) za dobro izvedbo pogodbenih obveznosti v višini pogodbene vrednosti z DDV z najmanj enoletnim rokom trajanja ter obveznostjo vsakoletnega podaljševanja.

Če dobavitelj v roku iz prvega odstavka tega člena ne predloži ustreznega finančnega zavarovanja, pogodba preneha veljati.

1. člen

Pogodbeni stranki morebitna nesoglasja rešujeta sporazumno. V primeru spora je pristojno sodišče v Ljubljani.

1. člen

Za vse kar ni določeno s to pogodbo, veljajo določila Zakona o javnem naročanju, Obligacijskega zakonika, Zakona o blagovnih rezervah in drugih veljavnih predpisov.

1. člen

Pooblaščena predstavnika pogodbenih strank – skrbnika pogodbe sta:

* za kupca: Alojzij Černe, e-pošta [lojze.cerne@dbr.si](mailto:lojze.cerne@dbr.si)
* za dobavitelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. člen

Pogodba prične veljati z dnem podpisa obeh pogodbenih strank.

Pogodba velja do izpolnitve vseh pogodbenih obveznosti obeh pogodbenih strank.

1. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo kupec seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani dobavitelja ali podizvajalca ali
* če bo kupec seznanjen, da je pristojni državni organ pri dobavitelju ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če dobavitelj nastopa s podizvajalcem pa tudi, če zaradi ugotovljene kršitve pri podizvajalcu dobavitelj ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil dobavitelja.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

1. člen

Če kdo v imenu ali na račun dobavitelja, predstavniku ali posredniku kupca v zvezi s to pogodbo obljubi, ponudi ali da kakšno nedovoljeno korist za:

* + pridobitev posla ali
  + za sklenitev posla pod ugodnejšimi pogoji ali
  + za opustitev dolžnega nadzora nad izvajanjem pogodbenih obveznosti ali
  + za drugo ravnanje ali opustitev, s katerim je kupcu povzročena škoda ali je omogočena pridobitev nedovoljene koristi predstavniku ali posredniku kupca, dobavitelju ali njegovemu predstavniku, zastopniku, posredniku;

je ta pogodba nična.

1. člen

Pogodba je napisana v štirih enakih izvodih, od katerih vsaka pogodbena stranka prejme po dva izvoda.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_  direktor | Tomi RUMPF  v. d. direktorja |
| \_\_\_\_\_\_\_\_\_\_\_\_\_\_\_\_\_\_\_\_ | Zavod Republike Slovenije  za blagovne rezerve |
|  |  |
| Številka: \_\_\_\_\_\_\_\_\_\_  Datum: \_\_\_\_\_\_\_\_\_\_ | Številka: \_\_\_\_\_\_\_\_\_\_  Datum: \_\_\_\_\_\_\_\_\_\_ |